 Dịka ndị ụka Anglikan na Dayọsis nke Aguata na Anambra Steeti chịkọtara mmemme ọgbakọ nzukọ nke ụlọ ụka niile dị na dayọsis ahụ sonyere nime ya, agwala ndị otu Kraịst na ike dị naha Jizọs, dịka ọ dị nisi okwu ọgbakọ ahụ pụrụ ime ihe ọ bụla.  Ya bụ ọgbakọ nke onye nnukwu ụkọchukwu, Samuel Ezeofor, nọ nisi ya, bụ nke were ọnọdụ na Ụlọụka Jemes dị Nsọ dị na Uga, nokpuru ọchịchị Aguata, Steeti Anambra, site nabalị iteghete nke ọnwa Mee were ruo nabalị iri na abụọ nke ọnwa Mee.Nozi ya ka onye nnukwu ahụ gụpụtara ọtụtụ ọrụ nke dayọsis rụrụ ma nke ha ji naka, ihe iche aka mgba dị iche iche ha na-enwe bụ nke atụrụ arọ dị iche iche iji were hụ ụzọ a ga-eji dozie ya. Ọ rịọziri ndị otu Kraịst ka ha jisi ike nekpere na ị kwenye nike nke dị naha Jizọs pụrụ ịgbanwe ala anyị na steeti anyị nagbanyeghị nrụrụaka na mago mago juru na ntụliaka gara aga.Ọ gara nihu kwuo na Onyeisiala na gọvanọ Anambra Steeti kwesịrị ịrịọ ụmụafọ mgbaghara maka ịgbarịpụ ha na ịgbapụta ha azụ site nụdị agwa ha kpara tupu na oge a na-eme ntụliaka a.Ọtụtụ ihe ndị ọzọ pụtara ìhè nọgbakọ a gụnyere ekpere, ịmụ akwụkwọ nsọ, abụ olu ọma dị iche iche, ịkele Chineke, ịchụnta ego maka ọganihu dayọsis, ihe ngosi nke ndị otu Brigade ụmụ nwoke na ụmụ nwaanyị. 